Μαρία Αμαλία της Βραζιλίας

H Μαρία Αμαλία (πορτογαλ. Maria Amélia de Bragança, infanta do Brasil, 1 Δεκεμβρίου 1831 - 4 Φεβρουαρίου 1853) του Οίκου της Μπραγκάνσα ήταν πριγκίπισσα της Βραζιλίας.

Βιογραφία
Η Μαρία Αμαλία Αυγούστα Ευγενία Ιωσηφίνα Λουίζα Θεοδολίνδη Ελοΐζα Φραγκίσκη Ιαβερία ντε Πάουλα Γαβριέλλα Ραφαέλα Γκοντζάγκα ήταν το μοναδικό του Πέτρου Α΄ της Βραζιλίας (Πέτρου Δ΄ της Πορτογαλίας) και της Αμαλίας των Μπωαρναί, κόρης του Εζέν τνε Μπωαρναί, Δούκα του Λόιχτενμπεργκ. Είχε πέντε (επιζήσαντα) αδέλφια από τον πρώτο γάμο του πατέρα της με τη Μαρία Λεοπολδίνη της Αυστρίας.

Γεννήθηκε στο Παρίσι, μετά την παραίτηση του πατέρα της από το θρόνο της Βραζιλίας υπέρ του γιου του, Πέτρου Β΄. Στην Πορτογαλία βασίλευε η πρώτη κόρη του Πέτρου Α΄, Μαρία Β΄ της Πορτογαλίας, την εξουσία, όμως, σφετερίστηκε ο μικρότερος αδελφός του, Μιχαήλ Α΄ της Πορτογαλίας. Έτσι, πριν η Μαρία Αμαλία γίνει ενός έτους, ο πατέρας της επέστρεψε στην Πορτογαλία, όπου -έπειτα από έναν επιτυχή πόλεμο εναντίον του Μιχαήλ Α΄- αποκατέστησε τη Μαρία Β΄ στον θρόνο. Λίγες μήνες αργότερα ο Πέτρος Α΄ ασθένησε από φυματίωση και απεβίωσε σε ηλικία 35 ετών. Τότε η μητέρα της την πήρε στην Πορτογαλία, όπου έμεινε τον περισσότερο χρόνο της ζωής της. Αν και δεν επισκέφθηκε ποτέ τη Βραζιλία, ο ετεροθαλής αδελφός της, Πέτρος Β΄ της Βραζιλίας, της απένειμε τον τίτλο της πριγκίπισσας της Βραζιλίας.

Είχε μνηστευθεί το Μαξιμιλιανό της Αυστρίας, αλλά αυτή ασθένησε από φυματίωση. Μεταφέρθηκε στην πόλη Φουνσάλ της νήσου Μαδέιρα για το υγιεινό της κλίμα. Παρά ταύτα, η υγεία της χειροτέρευσε και η Μαρία Αμαλία απεβίωσε 22 ετών. Η σορός της μεταφέρθηκε και τάφηκε στο Βασιλικό Πάνθεον του Οίκου των Μπραγκάνσα. 

Σχεδόν 130 έτη μετά η σορός της μεταφέρθηκε στη Βραζιλία. Στη μνήμη της, η μητέρα της χρηματοδότησε την κατασκευή στο Φουνσάλ του νοσοκομείου "Πριγκίπισσα δόνα Μαρία Αμαλία". Ο μνηστήρας της ταξίδευσε στη Μαδέιρα και στη Βραζιλία για προσκύνημα και αυτό επηρέασε την αποδοχή του θρόνου του Μεξικού το 1864.

Πρόγονοι

Πηγές
 Almeida, Sylvia Lacerda Martins de (1973). Uma filha de D. Pedro I: Dona Maria Amélia (in Portuguese). São Paulo: Companhia Editora Nacional. OCLC 633948363.

 Παραπομπές 

Κατηγορία:Οίκος της Μπραγκάνσα
Κατηγορία:Βραζιλιάνες πριγκίπισσες